
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Δικαιολογητικά αναγνώρισης και εκκαθάρισης για την 
κάλυψη των δαπανών μετακινήσεων των Πρωθυ¬ 
πουργού, Προέδρου της Βουλής, Αντιπροέδρων 
της Κυβέρνησης και της Βουλής, Υπουργών, Ανα¬ 
πληρωτών Υπουργών, Υφυπουργών, Βουλευτών, 

Γενικών Γραμματέων Υπουργείων, της Βουλής και 
Περιφερειών και Ειδικών Γ ραμματέων Υπουργεί¬ 
ων, που μετακινούνται εντός και εκτός της Επικρά¬ 
τειας . 1 

Συμπλήρωση της 2/70657/0025/5.1.2001 απόφασης 
παροχής της εγγύησης του Δημοσίου για τη χορή¬ 
γηση δανείων προς αποκατάσταση των ζημιών που 
προκλήθηκαν από τις Πυρκαγιές της 12ης και της 
13ης Ιουλίου 2000 σε περιοχές του Ν. Αχαΐας. 2 

Παροχή της εγγύησης του Δημοσίου για τη χορήγηση 
δανείων προς αποκατάσταση ζημιών σε κατοικίες 
και κτιριακές εγκαταστάσεις που προκλήθηκαν 
από τις πλημμύρες της 14ης και 15ης Ιανουάριου 


2000 σε περιοχές του Νομού Χανιών. 3 

Οριοθέτηση της περιοχής του Αγίου Όρους για την 
αποκατάσταση των ζημιών από τις πλημμύρες του 
Οκτωβρίου 2000 στη Χερσόνησο του Άθω. 4 

Μεταβίβαση αρμοδιοτήτων στον Προϊστάμενο της 


Υπηρεσίας Αποκατάστασης Σεισμοπλήκτων 
(Υ.Α.Σ.) για θέματα αποκατάστασης των πληγέντων 
από το σεισμό της 26ης Μαίου 2000 στο Νομό Λευ¬ 
κάδας . 5 

Επιδότηση ενοικίου για την κάλυψη δαπανών στέγα¬ 
σης των κατοίκων του Νομού Ιωαννίνων, των οποί¬ 
ων οι κατοικίες επλήγησαν από τις κατολισθήσεις 
του 1996. 6 


ΑΠΟΦΑΣΕΙ Σ 

Αριθ. 2/30013/0022 (1) 

Δικαιολογητικά αναγνώρισης και εκκαθάρισης για την κά¬ 
λυψη των δαπανών μετακινήσεων των Πρωθυπουρ¬ 
γού, Προέδρου της Βουλής, Αντιπροέδρων της Κυ¬ 
βέρνησης και της Βουλής, Υπουργών, Αναπληρωτών 
Υπουργών, Υφυπουργών, Βουλευτών, Γενικών Γραμ¬ 
ματέων Υπουργείων, της Βουλής και Περιφερειών και 
Ειδικών Γ ραμματέων Υπουργείων, που μετακινούνται 
εντός και εκτός της Επικράτειας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2685/99 (ΦΕΚ35/Α/18.2.99) «Κά¬ 
λυψη δαπανών μετακινουμένων υπαλλήλων εντός και 
εκτός επικράτειας και άλλες διατάξεις». 

2. Την αριθμ. 1039386/441/0006 Α/21.4.2000 (ΦΕΚ 
571/Β) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών». 

3. Από την απόφαση αυτή δεν προκαλείται καμία δαπά¬ 
νη εις βάρος του Κρατικού Προϋπολογισμού, αποφασί¬ 
ζουμε: 

Καθορίζουμε τα απαιτούμενα δικαιολογητικά για την 
αναγνώριση και εκκαθάριση των υπό του Ν. 2685/99 προ- 
βλεπομένων δαπανών για τους αναφερόμενους στο θέμα 
ως ακολούθως: 

1) Απόφαση ή εντολή μετακίνησης, στην οποία θα ανα¬ 
γράφονται το ονοματεπώνυμο, η ιδιότητα, ο τόπος μετά¬ 
βασης, το μέσο μετακίνησης, ο αριθμός ημερών μετακί¬ 
νησης εκτός έδρας και ο προϋπολογισμός που θα βαρύ¬ 
νει η δαπάνη. 

2) Εισιτήρια. 

3) Τιμολόγιο Ξενοδοχείου ή νουοάβΓ ή ίαχ σε περίπτωση 
μετακίνησης μέσω πρακτορείου ή γραφείου ταξιδιών. 

Επί πλέον δε, θα υποβάλλονται κατά περίπτωση τα ακό¬ 
λουθα δικαιολογητικά: 

1) Αποδείξεις διοδίων και ΐθίτγ-όοεί κατά τις μετακινή¬ 
σεις μεΙ.Χ. 

2) Αποδείξεις για μίσθωση μεταφορικού μέσου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Βεβαίωση Τράπεζας, όταν παρίσταται ανάγκη μετα¬ 
τροπής εγχωρίου νομίσματος σε ξένο νόμισμα. 

Τα ανωτέρω δικαιολογητικά θα διαβιβάζονται από την 
αρμόδια Οικονομική Διεύθυνση στην οικεία ΥΔΕ με σχετι¬ 
κό έγγραφο (που θα υποβάλλεται εις διπλούν), στο οποίο 
θα περιλαμβάνεται πίνακας με ανάλυση της δαπάνης και 
το σύνολο αυτής. 

Επίσης θα υποβάλλεται και οποιαδήποτε άλλη απόδει¬ 
ξη για δαπάνη που από το νόμο προβλέπεται ότι βαρύνει 
το Δημόσιο εφόσον προσκομισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Μαΐου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/12864/0025 (2) 

Συμπλήρωση της 2/70657/0025/5.1.2001 απόφασης πα¬ 
ροχής της εγγύησης του Δημοσίου για τη χορήγηση 
δανείων προς αποκατάσταση των ζημιών που προκλή- 
θηκαν από τις Πυρκαγιές της 12ης και της 13ης Ιουλί¬ 
ου 2000 σε περιοχές του Ν. Αχαΐας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95). 

2. Την αριθ. 8023/ΤΠ 32/9.10.2000 κοινή απόφαση του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ, με την οποία εγκρίθηκε η χορή¬ 
γηση δανείων με την εγγύηση του Δημοσίου για την απο¬ 
κατάσταση των ζημιών που προκλήθηκαν από τις πυρκα¬ 
γιές της 12ης και της 13ης Ιουλίου 2000 σε περιοχές του 
Νομού Αχαΐας. 

3. Την αριθ. 2/70657/0025/5.1.2001 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για τα παραπάνω 
δάνεια. 

4. Την αριθ. 11149/00/ΤΠ 32/22.2.2001 κοινή απόφαση 
του Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.Δ.Ε. με την οποία εγκρίνεται η συ¬ 
μπληρωματική οριοθέτηση περιοχής για την αποκατά¬ 
σταση των ζημιών από τις πυρκαγιές της 12ης και της 
13ης Ιουλίου 2000 και στα διοικητικά όρια των Δημοτικών 
Διαμερισμάτων που αναφέρονται σ’ αυτήν. 

5. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 27/2.5.2001), με 
την οποία παρασχέθηκε η σύμφωνη γνώμη της στον 
Υπουργό των Οικονομικών για τη χορήγηση της εγγύη¬ 
σης του Ελληνικού Δημοσίου προς κάλυψη των οφειλών 
που θα προκύψουν από την ανωτέρω τροποποίηση. 

8. Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 


Συμπληρώνουμε την αριθ. 2/70657/0025/5.1.2001 από¬ 
φαση μας, όπως ισχύουν σήμερα και ορίζουμε ότι η εγ¬ 
γύηση του Δημοσίου που παρασχέθηκε προς την Αγροτι¬ 
κή Τράπεζατης Ελλάδος, και τις εμπορικές Τράπεζες, για 
τη χορήγηση δανείων σε πληγέντες από τις πυρκαγιές 
της 12ης και της 13ης Ιουλίου 2000 σε περιοχές του Ν. 
Αχαΐας, προς αποκατάσταση των ζημιών τους, ισχύει και 
για την κάλυψη των οφειλών που θα προκύψουν από την 
εφαρμογή της αριθ. 11149/00/ΤΠ 31/22.2.2001 κ.υ.α. με 
την οποία εγκρίνεται συμπληρωματική οριοθέτηση της 
περιοχής για την αποκατάσταση των ζημιών από τις πα¬ 
ραπάνω πυρκαγιές και στα διοικητικά όρια των: 

Α) Δημοτικών Διαμερισμάτων Καθολικού, Τράπεζας και 
του οικισμού Αγίου Νικολάου του Δημοτικού Διαμερίσμα¬ 
τος Τράπεζας και των οικισμών Καλυβίτη, Κάστρο, Λό¬ 
φος, Νιάματα, Κερνίτσατου Δήμου Διακοπτού. 

Β) Δημοτικών Διαμερισμάτων Αιγών, Αμπελοκήπων, 
Χρυσανθίων, Μοναστηριού και του οικισμού Κασάνεβας 
του Δημοτικού Διαμερίσματος Χρυσανθίωντου Δήμου Αι- 
γείρας και 

Γ) Δημοτικών Διαμερισμάτων Παραλίας Πλατάνου, 
Ακράτας, Άνω Ποροβίτσας, Σιλίβενας, Κράθιου και Βαλι 
νήςτου Δήμου Ακράτας. 

Κατά τα λοιπά ισχύει η προαναφερόμενη απόφασή μας. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δνση Κίνησης Κεφαλαίων, 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. -Δ.25-Δ’). 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού το ύψος 
της οποίας όμως δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/15026/0025 οχ. 2/13358/0025 (3) 

Παροχή της εγγύησης του Δημοσίου για τη χορήγηση δα¬ 
νείων προς αποκατάσταση ζημιών σε κατοικίες και κτι- 
ριακές εγκαταστάσεις που προκλήθηκαν από τις 
πλημμύρες της 14ης και 15ης Ιανουάριου 2000 σε πε¬ 
ριοχές του Νομού Χανίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ Α' τ. 143/95). 

2. Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

3. Την αριθ. 4313/00/ΤΠ 32/1927-2001 κοινή απόφαση 
των Υπουργών Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.Δ.Ε. με την οποία οριοθετήθηκε η 

περιοχή και εγκρίθηκαν πιστωτικές διευκολύνσεις για την 
αποκατάσταση των ζημιών από τις πλημμύρες της 14ης 
και 15ης Ιανουάριου 2000 σε περιοχές του Ν. Χανίων. 

4. Το αριθ. οικ./2345/ΤΠ 32/5.3.2001 έγγραφο του 
Υ.ΠΕ.ΧΩ.Δ.Ε. με το οποίο ζητείται η παροχή της εγγύη¬ 
σης του Δημοσίου για τα δάνεια που θα χορηγηθούν με 
βάση τις προαναφερόμενες κ.υ.α. 

5. Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 27/2.5.2001), με 
την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου προς κάλυψη των ανωτέρω δα¬ 
νείων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος και τις εμπορικές 
Τράπεζες, για τη χορήγηση πιστωτικών διευκολύνσεων 
(δανείων) σε πληγέντες από τις πλημμύρες της 14ης και 
της 15ης Ιανουάριου 2000 σε περιοχές του Ν. Χανίων για 
την αποκατάσταση των ζημιών τους, σύμφωνα με τους 
όρους και προϋποθέσεις που αναφέρονται στην κοινή 
απόφαση του Υπουργού Εθνικής Οικονομίας και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. αριθ. οικ 4313/ 
00/ΤΠ 32/10.7.2001. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το δημόσιο 
(Γ.Λ.Κ. - Δ.25 - Δ') την εξόφληση των απαιτήσεωντους με¬ 
τά από προηγούμενη βεβαίωσή τους στην αρμόδια Δημό¬ 
σια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο τωντριών (3) μηνών 
για τον οποίο το Δημόσιο καλύπτει με την εγγύηση του 
τους τόκους υπερημερίας, την είσπραξη από τους πρω- 
τοφειλέτες των ληξιπρόθεσμων εγγυημένων από το Δη¬ 
μόσιο δόσεων με την ίδια επιμέλεια που δείχνουν και για 
τα δάνεια που χορηγούν χωρίς την εγγύηση του Δημοσί¬ 
ου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ25 - Δ’, προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λ.π.). 


3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο Γ.Λ.Κ. - Δ25 - Δ’ 
κάθε εξάμηνο χωρίς καθυστέρηση, συγκεντρωτική κατά¬ 
σταση στην οποία θα αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα- 
στήματάτης, σύμφωνα με τις οδηγίες που έχουν δοθεί με 
την εγκύκλιο μας αριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ. Κ. - Δ25-Δ’). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 14 Μαΐου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 11530/ΤΠ 32 (4) 

Οριοθέτηση της περιοχής του Αγίου Όρους για την απο¬ 
κατάσταση των ζημιών από τις πλημμύρες του Οκτω¬ 
βρίου 2000 στη Χερσόνησο του Άθω. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 και του άρθρου 12 
της από 28.7.78 Πράξεως Νομοθετικού Περιεχομένου 
του Προέδρου της Δημοκρατίας «περί αποκαταστάσεως 
ζημιών εκ σεισμών 1978 εις περιοχή Βορείου Ελλάδος 
κλπ. και ρυθμίσεως ετέρων τινών συναφών θεμάτων» που 
κυρώθηκε με το Ν. 867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τιςδιατάξειςτου Ν. 128/75«περίτροποποιήσεως και 

συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα της ΣΑΕ 
069. 

11. Την αριθ. ΔΙΔΚ/Φ. 1/2/11187/12.5.2000 (ΦΕΚ630/Β/ 
12.5.2000) απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
για την ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης 
Κωνσταντίνο Καϊσερλή και Λεωνίδα Τζανή. 

12. Την κοινή απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/ 
21.4.2000 (ΦΕΚ 571/Β/21.4.2000) «Ανάθεση αρμοδιοτή- 
τωντου Υπουργού Οικονομικών στους Υφυπουργούς Οι¬ 
κονομικών». 

13. Τοάρθρο ΙΟδτουΣυντάγματοςτηςΕλλάδοςτου 1975 
στο οποίο αναφέρεταιτο καθεστώς του Αγίου Όρους. 

14. Το με Α.Π.Φ.3605/1/10/10.10.2000 έγγραφο της 
Διοίκησης Αγίου Όρους προς το Υπουργείο Εξωτερι¬ 
κών. 

15. Το με αρ. πρωτ. 2079/17.11.2000 έγγραφο του Κέ¬ 
ντρου Διαφύλαξης Αγιορείτικης Κληρονομιάς του Υπουρ¬ 
γείου Μακεδονίας-Θράκης. 

16. Τα έγγραφα της Ιεράς Κοινότητας με τα οποία πα¬ 
ρέχεται η σύμφωνη γνώμη για τη χορήγηση προκειμένου 
να αποκατασταθούν οι ζημιές που προκλήθηκαν στο πε¬ 
ριβάλλον των Ιερών Μονών. 

17. Τις έκτακτες ανάγκες που έχουν δημιουργηθεί σε 
περιοχή του Αγίου Όρους στη Χερσόνησο του Άθω που 
επλήγηκε από τις πλημμύρες του Οκτωβρίου 2000, απο¬ 
φασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογη εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς κοιτών σχετικών κανονι¬ 
στικών πράξεων όπως ισχύουν σήμερα για την αποκατά¬ 


σταση των ζημιών των κτιρίων γενικά, τις οποίες προκά- 
λεσαν οι πλημμύρες του Οκτωβρίου 2000 που έπληξαντη 
Χερσόνησο του Άθω στην περιοχή του Αγίου Όρους. 

2. Το έργο της αποκατάστασης των ζημιών από τις 
πλημμύρες στη Χερσόνησο του Άθω- περιοχή του Αγίου 
Όρους, ανατίθεται στην Υπηρεσία Αποκατάστασης Σει¬ 
σμοπλήκτων (Υ.Α.Σ.). 

3. Ορίζεται προθεσμία τεσσάρων (4) μηνών, από τη δη¬ 
μοσίευση της παρούσας Απόφασης σε ΦΕΚ, εντός της 
οποίας οι εκπρόσωποιτων Ιερών Μονών, (που υπέστησαν 
βλάβες από τις πλημμύρες του Οκτωβρίου 2000 στη Χερ¬ 
σόνησο του Άθω) υποχρεούνται να υποβάλλουν αίτηση 
στην Υπηρεσία που αναφέρεται στην παρ. 2, προκειμένου 
να διενεργηθεί ο έλεγχος των κτισμάτων τους από τις αρ¬ 
μόδιες επιτροπές του Υ.ΠΕ.ΧΩ.Δ.Ε. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι Ιερές Μονές (ή τα ακίνητα των 
Ιερών Μονών), τα κτίσματα των οποίων επλήγησαν από 
τις πλημμύρες του Οκτωβρίου 2000 και δικαιούνται στε- 
γαστική συνδρομή για την αποκατάσταση των ακινήτων 
τους σύμφωνα με τα πορίσματα των αρμοδίων επιτροπών 
του Υ.ΠΕ.ΧΩ.Δ.Ε. Οι αποφάσεις αυτές θα δημοσιεύονται 
στο ΦΕΚ σύμφωνα με το άρθρο 1, παρ. 2 της από 26.3.81 
Πράξεως Νομοθετικού Περιεχομένου που κυρώθηκε με 
το Ν. 1190/81. 

5. Εντός ενός (1) έτους από τη δημοσίευση σε ΦΕΚτων 
αποφάσεων της προηγούμενης παραγράφου, οι εκπρό¬ 
σωποι των Ιερών Μονών πρέπει να υποβάλλουν στην αρ¬ 
μόδια Υπηρεσία τα απαιτούμενα δικαιολογητικά (συμβό¬ 
λαια, μελέτες επισκευής, κλπ.) για τη χορήγηση της στε- 
γαστικής συνδρομής. 

Από την απόφαση αυτή προκαλείται δαπάνη 6 δις. δρχ. 
για την αποκατάσταση των ζημιών των κτιρίων και των έρ¬ 
γων υποδομής 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Μάίου 2001 


ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 


Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 


ΥΦΥΠ. ΟΙΚΟΝΟΜΙΚΩΝ 

Γ. ΔΡΥΣ 


ΠΕΡΙΒΑΛΛΟΝΤΟΣ,ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


♦ 


Αριθ. οικ/4885/ΤΠ 31.3 (5) 

Μεταβίβαση αρμοδιοτήτων στον Προϊστάμενο της Υπη¬ 
ρεσίας Αποκατάστασης Σεισμοπλήκτων (Υ.Α.Σ.) για 
θέματα αποκατάστασης των πληγέντων από το σει¬ 
σμό της 26ης Μαίου 2000 στο Νομό Λευκάδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα- 

τίας» «περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ. και ρυθμίσεως ετέρωντι- 
νών συναφών θεμάτων» και ειδικότερα την παρ. 1 του άρ¬ 
θρου 18 καιτηνπαρ. 2 του άρθρου 19 της Πράξης. 

2. Τις διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας» «περί αποκαταστάσεως ζημιών εκ 
σεισμών 1981 και ρυθμίσεως ετέρων συναφών θεμάτων» 
και ειδικότερα την παρ. 2 του άρθρου 1, την παρ. 1 του άρ¬ 
θρου 3 της Πράξης και τις παρ. 3, 7 και 8 του άρθρου δευ¬ 
τέρου και το άρθρο πέμπτο του κυρωτικού Νόμου. 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» και των εκτελεστικών του Π. 
Δ/των. 

4. Το Ν.2412/96 (ΦΕΚ 123/Α/17.6.96), «Μεταφορά αρ¬ 
μοδιοτήτων από το Υπουργικό Συμβούλιο σε άλλα Κυ¬ 
βερνητικά Όργανα και άλλες διατάξεις». 

5. Τις διατάξεις του άρθρου 10 του Ν. 2576/98, «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Την με αρ. πρωτ. 6938/ΤΠ 32/28.11.2000 Κοινή Από¬ 
φαση του Υπουργού Εθνικής Οικονομίας και των Υφυ¬ 
πουργών, Οικονομικών και Περιβάλλοντος, Χωροταξίας 
και Δημοσίων Έργων με θέμα «Οριοθέτηση σεισμόπλη¬ 
κτης περιοχής και πιστωτικές διευ κολύνσεις για την απο¬ 
κατάσταση των ζημιών από το σεισμό της 26ης Μαίου 
2000 σε περιοχές του Νομού Λευκάδας». 

7. Την με αρ. πρωτ. 11211/00/ΤΠ 32/19.2.2001 Κοινή 
Απόφαση του Υπουργού Εθνικής Οικονομίας και των 
Υφυπουργών, Οικονομικών και Περιβάλλοντος, Χωροτα¬ 
ξίας και Δημοσίων Έργων με θέμα «Συμπληρωματική 
οριοθέτηση σεισμόπληκτης περιοχής και πιστωτικές δι¬ 
ευκολύνσεις για την αποκατάσταση των ζημιών από το 
σεισμό της 26ης Μαίου 2000 σε περιοχές του Νομού Λευ¬ 
κάδας» 

8. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

9. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

10. Το ΠΔ 71/93 για τον «Καθορισμό αρμοδιοτήτων που 
διατηρούνται από τον Υπουργό καιτις Περιφερειακές Αρ¬ 
χές ή όργανα διανομαρχιακού επιπέδου της ΓΓΔΕ του 
ΥΠΕΧΩΔΕ». 

11. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕΧΩΔΕ περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

12. Την κοινή Απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Αθάνασιο Αλευρά και Ηλία Ευθυμιόπουλο». 

13. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

12. Την με αριθμ. πρωτ. οικ/1693/ΤΣΕΠ 31.2/12.10.94 
Απόφαση Υφυπουργού ΠΕ.ΧΩ.Δ.Ε. με θέμα την επανα¬ 
σύσταση του Τομέα Αποκατάστασης Σεισμοπλήκτων Ν. 
Λευκάδας. 


και 

• επειδή είναι απαραίτητο να απλουστευθούν και να 
επιταχυνθούν οι διαδικασίες που χρειάζονται για να προ¬ 
ωθηθεί και να ολοκληρωθεί όσο το δυνατό πιο γρήγορα, 
η αποκατάσταση προσωρινά και οριστικά των ζημιών που 
προκλήθηκαν από τους σεισμό της 26ης Μαίου 2000 στο 
Νομό Λευκάδας. 

• επειδή είναι αναγκαίο να γίνουν αυτοψίες και να ελεγ- 
χθούντα κτίρια που έπαθαν ζημιές από τους σεισμούς αυ¬ 
τούς, από κατάλληλες επιτροπές, για να χαρακτηρι¬ 
στούν, σε πρώτη φάση αν είναι κατοικήσιμα ή επικίνδυνα 
και σε μεταγενέστερη φάση, αν είναι επισκευάσιμα με δυ¬ 
νατότητα να αποκατασταθεί η αντοχή τους και στην τε¬ 
λευταία περίπτωση αν η σχετική δαπάνη είναι υπέρμετρη, 
για το αποτέλεσμα που αναμένεται από την επισκευή. 

• επειδή οι επιτροπές αυτές πρέπει να αποτελούνται 
από διπλωματούχους Μηχανικούς με κατάλληλη για κάθε 
περίπτωση πείρα, πρέπει να συγκροτούνται από τον ΤΑΣ. 

• επειδή οι ενστάσεις, αντιρρήσεις και οποιαδήποτε 
ενέργεια από τους πληγέντες που στρέφεται κατά πρά¬ 
ξεων του ΤΑΣ είναι σκόπιμο, να εξετάζονται και οι σχετι¬ 
κές αποφάσεις να εκδίδονται από τον ΤΑΣ 

• επειδή τα έργα για να αποκατασταθούν οι ζημιές που 
προξένησε ο σεισμός, τόσο σε ιδιωτικές, όσο και σε δη¬ 
μόσιες ή κοινόχρηστες κατασκευές γενικά είναι επείγο¬ 
ντα, αποφασίζουμε: 

1. Ορίζουμε ότι, οι επιτροπές που θα ελέγχουντα κτίρια 
που έχουν υποστεί ζημιές από το σεισμό, θα αποτελού¬ 
νται από Δ/χους Μηχανικούς, υπαλλήλους του ΤΑΣ και 
της ΥΑΣ, και θα είναι: 

α) Τριμελείς, γιατις περιπτώσεις που θα ελέγχουν αν τα 
κτίρια είναι επισκευάσιμα ή δομημένα με υλικά μικρής 
αντοχής και δεν επιδέχονται επισκευής. 

β) Διμελείς, για την περίπτωση που ελέγχουν αν η δα¬ 
πάνη για την επισκευή τους είναι υπέρμετρη. 

γ) Διμελείς ή Τριμελείς, ανάλογα με τη σοβαρότητα της 
περίπτωσης, για τον έλεγχο -σε πρώτη φάση- αν τα κτίρια 
είναι κατοικήσιμα ή επικίνδυνα, επισκευάσιμα ή κατεδα- 
φιστέα σύμφωνα με τις σχετικές οδηγίες και έντυπα για 
την διενέργεια αυτοψιών. Στις επιτροπές αυτές μπορεί σε 
εξαιρετική ανάγκη, το ένα από τα μέλη να είναι Πτυχιού- 
χος Μηχανικός ΤΕ. 

Οι προαναφερόμενες επιτροπές θα ελέγχουν και τη 
χρήση, κατοικησιμότητα (εάν είναι κατοικήσιμο ή εγκατα- 
λελειμμένο) καθώς και τον αριθμό των ιδιοκτησιών κάθε 
κτίσματος. 

2. Εξουσιοδοτούμε τον Προϊστάμενο της ΥΑΣ να συ¬ 
στήνει με απόφασή του, τις επιτροπές που αναφέρονται 
στην προηγούμενη παράγραφο. Ειδικά για τις επιτροπές 
που αναφέρονται στην υποπαράγραφοίγ, μπορεί η σύ¬ 
στασή τους να γίνεται και με προφορική εντολή του, που 
θα επικυρώνεται με απόφασή του μέσα σε (3) μήνες από 
την εντολή. 

3. Σε περίπτωση που ο προτεινόμενος από τον μελετη¬ 
τή προϋπολογισμός υπερβαίνει το ποσό των έξι εκατομ¬ 
μυρίων δραχμών (6.000.000 δρχ.) ή τα κτίρια είναι παρα¬ 
δοσιακά ή διατηρητέα ή παρουσιάζουν ιδιομορφίες ως 
προς τον τρόπο επισκευής, ο Προϊστάμενος της ΥΑΣ δύ- 
ναται να συστήνει τριμελή επιτροπή αποτελούμενη από 
Διπλωματούχους Μηχανικούς που υπηρετούν στην 

Γ.Γ.Δ.Ε., η οποία θα ελέγχει τη μελέτη επισκευής, Η υπό¬ 
ψη μελέτη θα εγκρίνεται από τον ΤΑΣ. 

4. α) Εξουσιοδοτούμε τον Προϊστάμενο του ΤΑΣ να απο- 
φαίνεται, μέσα σε ένα εξάμηνο σχετικά με ενστάσεις επί 
των πορισμάτωντων αυτοψιών για τον χαρακτηρισμό των 
χτισμάτων. Οι υπόψη ενστάσεις θα ελέγχονται από τριμε¬ 
λή επιτροπή, της οποίας επικεφαλής θα είναι ο Προϊστά¬ 
μενος του ΤΑΣ και η εισηγητική έκθεση θα διαβιβάζεται 
στην ΥΑΣ για την έκδοση της σχετικής απόφασης. 

β) Εξουσιοδοτούμε τον Προϊστάμενο της ΥΑΣ να απο- 
φαίνεται, μέσα σε ένα εξάμηνο σχετικά με κάθε ενέργεια 
των πληγέντων, που στρέφεται κατά πράξεων του ΤΑΣ 
ύστερα από εισήγηση του Προϊστάμενου. 

γ) Ο Προϊστάμενος του ΤΑΣ σε περίπτωση διαφωνίας 
του ιδιώτη μελετητή Μηχανικού και των ελεγχόντων Μη¬ 
χανικών του ΤΑΣ, ως προς τον τρόπο επισκευής επιλαμ¬ 
βάνεται του θέματος και το επιλύει. Σε περίπτωση που η 
διαφωνία εξακολουθεί να υφίσταται, ύστερα από εισήγη¬ 
ση του Προϊσταμένου του ΤΑΣ και με απόφαση του Προϊ¬ 
σταμένου της ΥΑΣ συγκροτείται τριμελής επιτροπή απο- 
τελούμενη από Μηχανικούς της ΥΑΣ και του Προϊσταμέ¬ 
νου του ΤΑΣ η οποία επιλύει το πρόβλημα. Σε περίπτωση 
περαιτέρω διαφωνίας ο Προϊστάμενος της ΥΑΣ, μετά από 
σχετική εισήγηση του Προϊσταμένου του ΤΑΣ, συγκροτεί 
επιτροπή αποτελούμενη από τον ίδιο και τους Προϊστα¬ 
μένους των Τμημάτων της ΥΑΣ, η οποία επιλύει τελεσίδι¬ 
κα το θέμα. 

δ) Στην περίπτωση που αμφισβητούνται πραγματικά πε¬ 
ριστατικά, ο Προϊστάμενος της ΥΑΣ μπορεί να αναθέτει 
σε Διπλωματούχους Μηχανικούς, που υπηρετούν στον 
ΤΑΣ ή την ΥΑΣ, να εξακριβώσουν τα περιστατικά αυτά, να 
συντάξουν και να υποβάλλουν σχετική έκθεση. 

5. Οι υπάλληλοι, Πτυχιούχοι Μηχανικοί ΤΕ και Εργοδη¬ 
γοί θα συμμετέχουν στις επιτροπές μόνο για τον έλεγχο 
του εμβαδού και της χρήσης των χτισμάτων. Κατ’ εξαίρε¬ 
ση οι Πτυχιούχοι Πολιτικοί Μηχανικοί ΤΕ, ελλείψει διπλω¬ 
ματούχων Μηχανικών, θα συμμετέχουν στις επιτροπές 
για τον έλεγχο των κτιρίων ως ισότιμα μέλη. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 
-♦- 

Αριθ. οικ/4884 (6) 

Επιδότηση ενοικίου για την κάλυψη δαπανών στέγασης 
των κατοίκων του Νομού Ιωαννίνων, των οποίων οι κα¬ 
τοικίες επλήγησαν από τις κατολισθήσεις του 1996. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 


Νομοθετικού Περιεχομένου περί αποκαταστάσεως των 
ζημιών εκ των σεισμών εις περιοχή Βορ. Ελλάδος». (ΦΕΚ 
24/Α/7.2.79). 

2. ΤιςδιατάξειςτουΝ. 1190/81 «περί κυρώσεωςτης από 
26.3.81 Πράξεως Νομοθετικού Περιεχομένου περί απο¬ 
καταστάσεως ζημιών εκ των σεισμών 1981». (ΦΕΚ 203/ 
Α/30.7.81). 

3. Το άρθρο 10 του Ν. 2576/4.2.98 περί αποκαταστάσε¬ 
ως ζημιών από πυρκαγιές, πλημμύρες και κατολισθήσεις 
(ΦΕΚ 25/Α/9.2.98) 

4. Την 262/ ΤΠ 32/12.11.1999 Κοινή Υπουργική Απόφα¬ 
ση με θέμα «Οριοθέτηση περιοχών και πιστωτικές διευ¬ 
κολύνσεις για την αποκατάσταση των ζημιών από τις κα¬ 
τολισθήσεις πριν από το 1983 σε περιοχές του Ν. Φθιώτι¬ 
δας, του 1997 σε περιοχές του Νομού Ευρυτανίας, του 
1998 στις περιοχές του Νομού Εύβοιας και στον οικισμό 
Νάνουρα Ραχών Ικαρίας του Νομού Σάμου, από την εμ¬ 
φάνιση ρήγματος σε περιοχές του Νομού Λάρισας, από 
τις πλη μμύρες και κατολισθήσεις του 1996 και 1997 σε πε¬ 
ριοχές των Νομών Άρτας, Ιωαννίνων και Αιτωλοακαρνα¬ 
νίας και του 1999 σε περιοχές του Ν. Ηλείας». 

5. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιώντης ΥΑΣ». 

6. Τις διατάξεις του άρθρου 27του Ν. 2081/92 (ΦΕΚ 154/ 
Α) και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά από τις πιστώσεις Δημοσίων 
Επενδύσεων (έργο 9869001 της ΣΑΕ 069). 

7. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

8. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τον αριθμό των υπογραφών. 

9. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Αθανάσιο Αλευ¬ 
ρά και Ηλ. Ευθυμιόπουλου». 

10. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους κατοίκους του Νο¬ 
μού Ιωαννίνων, των οποίων οι κατοικίες επλήγησαν από 
τις κατολισθήσεις του 1996, αποφασίζουμε: 

Εγκρίνουμε την χορήγηση επιδότησης ενοικίου, στους 
ιδιοκτήτες ή ενοικιαστές των κατοικιών, που παρουσιά¬ 
ζουν ζημιές από τις κατολισθήσεις του 1996 στο Νομό Ιω¬ 
αννίνων, που τις καθιστούν ακατάλληλες προς χρήση, για 
την κάλυψη των στεγαστικών αναγκών τους μέχρι την 
ανακατασκευή των κατοικιών τους, σε βάρος του έργου 
9869001 της ΣΑΕ 069 με τους παρακάτω όρους: 

Α. ΓΕΝΙΚΟΙ ΟΡΟΙ ΕΠΙΔΟΤΗΣΗΣ 

1. Την επιδότηση δικαιούνται οι οικογένειες, των οποίων 
η πληγείσα κατοικία αποτελούσε την μόνιμη και κύρια κα¬ 
τοικία τους και οι οποίες θα ενοικιάσουν άλλο σπίτι, εντός 
του Νομού Ιωαννίνων, για την διαμονή τους. 

2. Η επιδότηση δεν μπορεί να υπερβαίνει το ποσό των 
60.000 δρχ. το μήνα για μεμονωμένα άτομα, 80.000 δρχ. 
το μήνα για οικογένειες μέχριτρία (3) άτομα, 100.000 δρχ. 
για οικογένειες με τέσσερα (4) άτομα και 120.000 δρχ. για 
οικογένειες με περισσότερα άτομα. Η εν λόγω επιδότηση, 

που θα χορηγείται στους δικαιούχους, σε καμία περίπτω¬ 
ση δεν μπορεί να υπερβαίνει το ποσό, που αναγράφεται 
στο ιδιωτικό συμφωνητικό μισθώσεως, που προσκομί¬ 
ζουν οι ενδιαφερόμενοι στην Υπηρεσία. 

3. Η επιδότηση χορηγείται ανά τρίμηνο. Η επιδότηση 
του πρώτου τριμήνου θα χορηγηθεί μετά το τέλοςτου τρι¬ 
μήνου. Ως ημερομηνία έναρξης της επιδότησης ορίζεται 
η 1.1.2001 ή η ημερομηνία που αναγράφεται στο ιδιωτικό 
συμφωνητικό μισθώσεως, αν η έναρξη της μίσθωσης εί¬ 
ναι μεταγενέστερη της 1.1.2001. 

4. Η επιδότηση για μεν τους ιδιοκτήτες, που διέμεναν 
στις κατοικίες που υπέστησαν βλάβες χορηγείται μέχρι 
την ανακατασκευή της κατοικίας τους και με ανώτατο 
χρονικό διάστημα τα δύο (2) χρόνια, για δε τους ενοικια¬ 
στές των κατοικιών, που υπέστησαν βλάβες για έξι (6) μή¬ 
νες. 

5. Δεν δικαιούνται την επιδότηση όσοι διαμένουν σε 
λυόμενους οικίσκους, τύπου οοηΙαίπθΓ ή σε σκηνές που 
τους έχουν παραχωρηθεί για την προσωρινή διαμονή 
τους, εκτός εάν παραδώσουν τον οικίσκο ή την σκηνή 
στον οικείο Δήμο. 

6. Η επιδότηση θα χορηγείται από το Γραφείο Αποκα¬ 
τάστασης Σεισμοπλήκτων (ΓΑΣ) Κόνιτσας στο οποίο οι 
σεισμόπληκτοι θα υποβάλουν αίτηση και τα παρακάτω δι- 
καιολογητικά: 

Α1. Για τους ιδιοκτήτες των κατοικιών που υπέστησαν 
βλάβη. 

1. Έκθεση αυτοψίας Μηχανικώντου ΓΑΣ Κόνιτσας στην 
οποία καταγράφονται οι ζημιές που υπέστηηκατοικίατου 
αιτούντος. 

2. Αντίγραφο της φορολογικής δήλωσης του 1996 (Ε1, 
Ε2), προκειμένου να διαπιστώνεται η μόνιμη κατοικία και 
ο αριθμός των μελών της οικογένειας καθώς και Ε9 του 
97. Για όσους δεν είναι υπόχρεοι υποβολής φορολογικής 
δήλωσης θα υποβάλλεται πιστοποιητικό από το Δήμο ή 
την Κοινότητα. 

3. Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

• η κατοικία που υπέστη ζημιές ήταν η μόνιμη κατοικία 
του στην οποία κατοικούσε ως ιδιοκτήτης. 

• δεν διαθέτει στο Νομό Ιωαννίνων άλλη κενή ιδιόκτητη 
κατοικία, που να καλύπτει τις στεγαστικές του ανάγκες. 

• δεν του έχει χορηγηθεί λυόμενος οικίσκος ή σκηνή. 

4. Θεωρημένο, από την αρμόδια ΔΟΥ, αντίγραφοτου μι¬ 
σθωτηρίου συμβολαίου της κατοικίας την οποία ενοικιά¬ 
ζει ο δικαιούχος. 

Α2. Για τους ενοικιαστές των κατοικιών που υπέστησαν 
βλάβες. 

1. Έκθεση αυτοψίας Μηχανικώντου ΓΑΣ Κόνιτσας στην 
οποία καταγράφονται οι ζημιές που υπέστηηκατοικίατου 
αιτούντος. 


2. Αντίγραφο της φορολογικής δήλωσης του 1997 (Ε1, 
Ε2), προκειμένου να διαπιστώνεται η μόνιμη κατοικία και 
ο αριθμός των μελών της οικογένειας καθώς και Ε9 του 
97. Για όσους δεν είναι υπόχρεοι υποβολής φορολογικής 
δήλωσης θα υποβάλλεται πιστοποιητικό από το Δήμο ή 
την Κοινότητα. 

3. Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

• η κατοικία που υπέστη ζημιές ήταν η μόνιμη κατοικία 
του στην οποία κατοικούσε ως ενοικιαστής. 

• δεν διαθέτει στο Νομό Ιωαννίνων άλλη κενή ιδιόκτητη 
κατοικία, που να καλύπτει τις στεγαστικές του ανάγκες. 

• δεν του έχει χορηγηθεί λυόμενος οικίσκος ή σκηνή. 

4. Θεωρημένο, από την αρμόδια ΔΟΥ, αντίγραφοτου μι¬ 
σθωτηρίου συμβολαίου της κατοικίας την οποία ενοικιά¬ 
ζει ο δικαιούχος. 

5. Αντίγραφο του μισθωτηρίου συμβολαίου της κατοι¬ 
κίας που ενοίκιαζαν, κατά την χρονική περίοδο των κατο¬ 
λισθήσεων. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

1. Οι ενδιαφερόμενοι θα υποβάλλουν αίτηση μετααπαι- 
τούμενα δικαιολογητικά στο Γραφείο Αποκατάστασης 
Σεισμοπλήκτων (ΓΑΣ) Κόνιτσας. Για κάθε επόμενο τρίμη¬ 
νο θα υποβάλλεται, απόδειξη καταβολής ενοικίου του 
προηγουμένου τριμήνου, ώστε να συνεχίσει να λαμβάνει 
ο δικαιούχος το επίδομα. 

2. Η καταβολή της εν λόγω επιδότησης παύει στις περι¬ 
πτώσεις ανακατασκευής σε έξι (6) μήνες από την χορή¬ 
γηση της τελευταίας δόσης της στεγαστικής συνδρομής, 
έστω και αν δεν έχει παρέλθει το χρονικό διάστημα των 
δύο (2) χρόνων. 

3. Εντός προθεσμίας τριών (3) μηνών από την ημερομη¬ 
νία δημοσίευσης στην Εφημερίδα της Κυβερνήσεως της 
παρούσας απόφασης, οι πληγέντες πρέπει να υποβάλουν 
αίτηση με τα απαιτούμενα δικαιολογητικά. 

4. Το ΥΠΕΧΩΔΕ διατηρεί το δικαίωμα να διακόψει την 
παροχή ρεύματος και ύδρευσης στις κατοικίες, που 
έχουν υποστεί βλάβη και των οποίων οι ιδιοκτήτες ή ενοι¬ 
κιαστές κάνουν χρήση της επιδότησης ενοικίου. 

Από τις διατάξεις αυτής της απόφασης προκαλείται δα¬ 
πάνη περίπου 15.000.000 δρχ. και θα καλυφθεί από τις πι¬ 
στώσεις Δημοσίων Επενδύσεων, (έργο 9869001 της ΣΑΕ 
069). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041)597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το |Π(6ΓΠ61 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























